হাতি

হাতি, হস্তী (স্ত্রীলিঙ্গ: হস্তিনী) বা করী (স্ত্রীলিঙ্গ: করিণী) বৃহত্তম জীবিত স্থলচর প্রাণী, যা প্রোবোসিডিয়া (Proboscidea) বর্গ ও এলিফ্যান্টিডি (Eliphantidae) পরিবারের একমাত্র জীবিত বংশধর। এর জীবিত প্রজাতি তিনটি: আফ্রিকান গুল্ম হাতি (Loxodonta africana), আফ্রিকান অরণ্য হাতি (Loxodonta cyclotis) ও এশীয় হাতি (Elephas maximus)। হাতির স্বতন্ত্র বৈশিষ্ট্যের মধ্যে দীর্ঘ শুঁড়, গজদন্ত, বড় কর্ণপর্দা, স্তম্ভাকৃতি চারটি পা এবং ধূসর বর্ণের শক্ত অথচ সংবেদনশীল চামড়া উল্লেখযোগ্য। খাদ্য ও পানীয় গ্রহণ করা আর কোনো বস্তুকে আঁকড়ে ধরার জন্য হাতি শুঁড় ব্যবহার করে। প্রাপ্তবয়স্ক (এশীয় হলে শুধু পুরুষ) হাতির উপরের ইনসিসর দাঁত দুটি লম্বা হয়ে গজদন্ত তৈরি হয়। বস্তু স্থানান্তর, খনন ও অস্ত্র হিসাবে হাতি গজদন্ত ব্যবহার করে। হাতির বৃহৎ কর্ণপর্দা দেহের তাপমাত্রা নিয়ন্ত্রণ ও যোগাযোগে যাহায্য করে। আফ্রিকান হাতির কান বৃহত্তর ও ললাট অবতল, আর এশীয় হাতির কান ক্ষুদ্রতর ও ললাট উত্তল বা সমতল।

সাহারা-নিম্ন আফ্রিকা, দক্ষিণ এশিয়া ও দক্ষিণ-পূর্ব এশিয়া জুড়ে হাতি বিস্তৃত। এর স্বাভাবিক বাসস্থান সাভানা, অরণ্য, মরুভূমি ও জলাভূমি। হাতি তৃণভোজী ও দলবদ্ধ প্রাণী। সবথেকে শক্তিশালী দাঁতাল দলপতি হয়। দলের কেন্দ্রে বাচ্চাদের ঘিরে থাকে মা-দিদিমারা। বাচ্চারা বড় হলে দলের বাইরের সারিতে স্থান নেয়। দলছুটও হতে থাকে। পরিণত দাঁতালরা নিজেদের দল গঠনের চেষ্টা করে। তরুণ দাঁতালরা "মস্ত" হবার মরসুমে কানের সামনে অবস্থিত "মস্তগ্রন্থি"র অত্যধিক ক্ষরণে মত্ত বেপরোয়া হয়ে ওঠে এবং দলপতি বা অন্য দাঁতাল বা যেকোন শাসনকারীকে(যেমন মাহুত) আক্রমণ করে। তখন দলপতি লড়াই বা আত্মগোপনের চেষ্টা করতে পারে।

প্রাণিজগতে হাতির গর্ভকাল দীর্ঘতম: প্রায় দুই বছর (২২ মাস)। সাহিত্যে একশো বছর বাঁচার কথা থাকলেও হাতিরা আসলে ৬০-৮০ বছরের বেশি বাঁচেনা। কারণ এদের জীবদ্দশায় ছয়বার (মানুষদের মতো দুইবার নয়) কষদাঁত বের হয়, আবার চিবিয়ে চিবিয়ে ক্ষয়ে যায়: কষদাঁতের শেষ সেট ষষ্ঠ দশকে গজায়, যা ক্ষয়ে যাবার পর অনাহারে মৃত্যু অনিবার্য।

বিজ্ঞানীদের ধারণা অগভীর জলে সহজ করে নিশ্বাস নিতে সুবিধা হওয়ায় প্রোবোসিডিয়াদের জলচর পূর্বপুরুষদের নাক লম্বা হয়ে শুঁড়ে বিবর্তিত হয়েছিল। এদের নিকটতম স্তন্যপায়ী আত্মীয়রা হল ডুগং, মানাটি, সমুদ্র-গাভী (sea cow) ইত্যাদি যারা জলচর সিরেনিয়া বর্গের অন্তর্ভুক্ত। এদের শরীরবৃত্তীয় অনন্যতা হল যে জন্মের পরে এদের প্লুরার (ফুসফুসের আবরণ) শূন্যস্থান সংযোজক কলা দ্বারা ভরাট হয়ে যায় (সম্ভবতঃ লম্বা শূঁড়ের ডেড স্পেস সমেত হাওয়া টানবার জন্যে এত বেশি ঋণাত্মক বায়ুচাপ করতে হয় যে প্লুরা গহ্বর থাকলে রক্তবাহ ফেটে তার মধ্যে রক্তপাতের সম্ভাবনা থাকত।

আইইউসিএন লাল তালিকায় আফ্রিকান গুল্ম হাতি ও এশীয় হাতিকে "বিপন্ন প্রজাতি" এবং আফ্রিকান অরণ্য হাতিকে "চরমভাবে বিপন্ন" হিসাবে তালিকাভুক্ত করা হয়েছে। গজদন্তের জন্য হাতিদের চোরাশিকার করা হয়, যা হাতির জনসংখ্যার অন্যতম বড় হুমকি। এছাড়া স্বাভাবিক বাসস্থান ধ্বংস ও স্থানীয়দের সঙ্গে দ্বন্দ্বও বুনো হাতির বিপন্নতার কারণ। এশিয়াতে কাজের পশুপ্রাণী হিসাবে হাতি ব্যবহার করা হয়। আগেকার সময় যুদ্ধে হাতির ব্যবহার ছিল। বর্তমানে এদের চিড়িয়াখানায় বা সার্কাসে বিনোদনে এদের ব্যবহার করা হয়। মানব কৃষ্টিতে হাতির মর্যাদা অনন্য, আর বিভিন্ন ধর্ম, শিল্পকর্ম, লোকগাথা, জনপ্রিয় সংস্কৃতি ইত্যাদিতে হাতি উপস্থিত।

ব্যুৎপত্তি ও পরিভাষা

শুঁড়কে হাতের মতো ব্যবহার করতে পারার জন্য প্রাণীটি "হাতি", "হস্তী" বা "করী" নামে পরিচিত। এছাড়া এটি গজ ও কুঞ্জর নামেও পরিচিত। বড় গজদন্তবিশিষ্ট হাতিকে "দাঁতাল" বলে। গজদন্তহীন পুরুষ হাতিকে "মাকনা" বলে। এরা মাদী হাতিদের মধ্যে লুকিয়ে থাকতে পারে এবং দাঁতালদের অজ্ঞাতসারে বংশবিস্তার করতে পারে।

হাতির পাল থেকে বিচ্ছিন্ন কোনো হাতিকে "মত্তহস্তী" বলে, আর তারা ভয়ঙ্কর হিসাবে বিবেচিত।

শ্রেণিবিন্যাস
হাতির প্রজাতিসমূহ এলিফ্যান্টিডি (Elephantidae) পরিবারের অন্তর্গত, যা প্রোবোসিডিয়া (Proboscidea) বর্গের একমাত্র অবশিষ্ট পরিবার। এদের নিকটতম স্তন্যপায়ী আত্মীয়রা হলো ডুগং, ম্যানাটি, সমুদ্র-গাভী (sea cow) ইত্যাদি, আর তারা জলচর সিরেনিয়া বর্গের অন্তর্ভুক্ত। প্রোবোসিডিয়া ও সিরেনিয়া উভয় বর্গ আফ্রোথেরিয়া (Afrotheria) মহাবর্গের অন্তর্গত। হাতি ও সিরেনিয়াকে আবার টেথিথেরিয়াতে (Tethytheria) শ্রেণিভুক্ত করা হয়।

হাতির জীবিত প্রজাতি তিনটি: আফ্রিকান গুল্ম হাতি (Loxodonta africana), আফ্রিকান অরণ্য হাতি (Loxodonta cyclotis) ও এশীয় হাতি (Elephas maximus)। আফ্রিকান হাতিকে একদা একক প্রজাতি (Loxodonta africana) বলে ধরা হতো, তবে পরের আণবিক গবেষণার সিদ্ধান্ত অনুযায়ী আফ্রিকান হাতিকে দুটি প্রজাতিতে বিভক্ত করা হয়েছে।

হাতির বিলুপ্ত বংশধারার মধ্যে ম্যামথ (Mammuthus) ও প্যালিওলক্সোডন (Palaeoloxodon) উল্লেখযোগ্য। এর মধ্যে ম্যামথ আফ্রিকান হাতির তুলনায় এশীয় হাতির সাথে আরও ঘনিষ্ঠভাবে সম্পর্কিত। অন্যদিকে প্যালিওলক্সোডন আফ্রিকান হাতির সাথে ঘনিষ্ঠভাবে সম্পর্কিত বলে মনে করা হয়। শুধু তাই নয়, প্যালিওলক্সোডনের সঙ্গে আফ্রিকান অরণ্য হাতির সংকরায়নও ঘটেছে বলে মনে করা হয়। বিলুপ্ত প্যালিওলক্সোডনের কিছু প্রজাতি জীবিত হাতিদের তুলনায় অতিশয় বৃহৎ। তাদের উচ্চতা ৪ মিটারের বেশি ও দেহের ভর ১০ টনের বেশি। প্যালিওলক্সোডনের প্রজাতিদের মধ্যে ন্যামাডিকাস প্রজাতি (P. namadicus) বৃহত্তম স্থলচর স্তন্যপায়ী।

জীবিত প্রজাতি

আচরণ ও বাস্তুবিদ্যা

হাতি তৃণভোজী আর সে পাতা, প্রশাখা, ফল, বাকল, ঘাস ও মূল খায়। হাতি সর্বোচ্চ  খাদ্য ও  পানি গ্রহণ করতে পারে। হাতির সাধারণত পানির উৎসের কাছাকাছি থাকার প্রবণতা থাকে। হাতির নাস্তা, বিকাল ভোজন ও নৈশভোজের ব্যবস্থা থাকে। মধ্যাহ্নে হাতি গাছের তলায় বিশ্রাম নেয় আর সে দাঁড়িয়ে দাঁড়িয়েই তন্দ্রাচ্ছন্ন হয়ে যায়। রাতে হাতি সুপ্ত অবস্থায় নিদ্রা নেয়। হাতি দিনে গড় ৩-৪ ঘণ্টা ঘুমায়। পুরুষ ও পরিবার-গোষ্ঠী উভয়ই দিনে সাধারণত -এর বেশি গমন করে না, তবে নামিবিয়ার এটোশা অঞ্চলে  পর্যন্ত দূরত্ব নথিভুক্ত রয়েছে। আগস্ট মাসের শেষে উত্তর বতসোয়ানায় স্থানীয় জলরাশি শুকিয়ে গেলে হাতি চোবে নদীর উদ্দেশ্যে  গমন করে।

ভৌগোলিক বিস্তার 
হাতিরা তৃণভূমিতে বসবাস করে। হাতি প্রায় সবদেশে পাওয়া যায়। বেশি পাওয়া যায় আফ্রিকার দেশগুলোতে। তবে ভারত, বাংলাদেশ, ভুটান, নেপালে ভারতীয় হাতি পাওয়া যায়। দক্ষিণ আফ্রিকা, বতসোয়ানা, জিম্বাবুয়ে, কেনিয়া, তানজানিয়া, জাম্বিয়া, অ্যাঙ্গোলা, নামিবিয়া, রুয়ান্ডা, মোজাম্বিকে পাওয়া যায়।

টীকা

তথ্যসূত্র 

 
আফ্রিকার প্রাণিকুল
এশিয়ার প্রাণিকুল
স্তন্যপায়ীর সাধারণ নাম
তৃণভোজী স্তন্যপায়ী প্রাণী